KOMISSION ASETUS (ETY) N:o 2548/92,
annettu 31 päivänä elokuuta 1992,
tukien määristä yhteisöstä peräisin olevien riisialan tuotteiden toimittamiseksi Kanariansaarille
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92(1) ja erityisesti sen 3 artiklan,
sekä katsoo, että
asetuksen (ETY) N:o 1601/92 3 artiklan mukaisesti Kanariansaarten riisintarpeen tyydyttäminen määrien, hinnan ja laadun osalta taataan hankkimalla yhteisöstä peräisin olevaa riisiä sellaisin myyntiehdoin, jotka vastaavat tuontimaksusta vapautusta, mikä tarkoittaa tuen myöntämistä yhteisöstä peräisin oleville toimituksille; tämän tuen vahvistamisessa on erityisesti otettava huomioon eri hankintalähteiden kustannukset ja viennissä kolmansiin maihin käytettyjen hintojen perusteet,
komission asetuksessa (ETY) N:o 1695/92(2), sellaisena kuin se on muutettuna asetuksella (ETY) N:o 2132/92(3), säädetään Kanariansaarten erityisen tiettyjen maataloustuotteiden, riisi mukaan lukien, hankintajärjestelmän soveltamista koskevista yhteisistä yksityiskohtaisista säännöistä; edellä mainitun asetuksen säännöksiä täydentävät tai niistä poikkeavat yksityiskohtaiset säännöt vahvistettiin Kanariansaarten erityisen riisialan tuotteiden hankintajärjestelmän soveltamista koskevista yksityiskohtaisista säännöistä ja hankintatasearvion vahvistamisesta näille tuotteille 17 päivänä heinäkuuta 1992 annetulla komission asetuksella (ETY) N:o 1997/92(4),
tukijärjestelmän tavanomaisen toiminnan mahdollistamiseksi tukien laskemisessa olisi käytettävä:
- niiden valuuttojen osalta, joiden välinen hetkittäinen vaihtelu voi olla enintään 2,25 prosenttia, muuntokurssia, joka perustuu niiden keskuskurssiin ja johon sovelletaan neuvoston asetuksen (ETY) N:o 1676/85(5), sellaisena kuin se on viimeksi muutettuna asetuksella (ETY) N:o 2205/90(6), 3 artiklan 1 kohdan viimeisessä alakohdassa säädettyä korjauskerrointa,
- muiden valuuttojen osalta muuntokurssia, joka perustuu määrätyn ajan kuluessa Euroopan yhteisöjen virallisen lehden C-sarjassa julkaistujen ecun kurssien keskiarvoon ja johon sovelletaan edellisessä luetelmakohdassa mainittua kerrointa,
näiden yksityiskohtaisten sääntöjen soveltaminen riisialan markkinoiden tämänhetkisessä tilanteessa ja erityisesti näiden tuotteiden kursseihin tai hintoihin yhteisön Euroopan puoleisessa osassa ja maailmanmarkkinoilla johtaa siihen, että Kanariansaarten hankintatueksi vahvistetaan liitteessä olevat määrät, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 1601/92 3 artiklan 2 kohdan mukaisesti tukien määrät yhteisöstä peräisin olevan riisin toimittamiseksi Kanariansaarten erityisen hankintajärjestelmän puitteissa vahvistetaan tämän asetuksen liitteessä.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä syyskuuta 1992.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä elokuuta 1992.